La mesa tramita una proposició de llei d'ERC, sobre mesures tributàries per a la sostenibilitat dels serveis públics, i una altra de SI, de supressió de peatgesDimarts, 19 de juny de 2012. Palau del ParlamentFoto: Parlament de CatalunyaEls membres de la mesaAlta resolucióLa mesa, a la seva reunió de cada setmana, ha admès a tràmit avui dues noves proposicions de llei, una d'ERC, sobre mesures tributàries equitatives per a la sostenibilitat dels serveis públics fonamentals, i una altra de SI, sobre la supressió dels peatges a les autopistes amortitzades.Aquesta darrera proposició de llei és pràcticament idèntica a la presentada pel mateix grup fa unes setmanes i que la mesa no va tramitar perquè el govern s'hi va oposar al·legant que comportaria increment de la despesa. La nova proposta posposa els efectes econòmics que comportaria la iniciativa fins l'any després de ser aprovada i d'aquesta manera el govern ja no es pot oposar a tramitar-la.La mesa no ha admès a tràmit la proposició de llei d'ICV-EUiA, d'eliminació de la taxa sobre l'emissió de receptes mèdiques i ordres de dispensació, ja que el govern s'hi ha oposat perquè, si s'aprovava, comportaria un augment de la despesa.També s'ha acceptat la sol·licitud presentada conjuntament pel PSC, ERC i ICV-EUiA, perquè el Parlament debati i voti interposar recurs d'inconstitucionalitat contra el reial decret llei 14/2012, del 20 d'abril, de mesures urgents de racionalització de la despesa pública en l'àmbit educatiu. Correspon ara a la junta de portaveus acordar la inclusió d'aquest punt a l'ordre del dia d'una sessió plenària.Sentencia del TC favorablePer altra banda, la mesa ha rebut la sentència del Tribunal Constitucional (TC) que declarà constitucional l'impost sobre els grans establiments comercials que va crear per llei el Parlament de Catalunya l'any 2000 i sobre el qual el president del govern de l'estat, José Maria Aznar, va interposar recurs d'inconstitucionalitat el març del 2001. Arran d'aquest recurs, la creació d'aquest impost estava en suspens però a partir d'ara la Generalitat ja podrà aplicar-lo i augmentar els seus ingressos.EL TC ha desestimat els arguments de l'advocat de l'estat contra la llei 16/2000, del 29 de desembre, i ha donat la raó al Parlament i a la Generalitat en concloure que l'impost sobre grans establiments comercials no té una base imposable idèntica ni a la de l'IAE ni a l'IBI.  [FONT]
Berta, on ets? Que se n'ha fet d'allò de treballar pel poble i de la democràcia catalana? Us esteu comportant com autèntics espanyols.Espero que rebeu ben fort a les pròximes eleccions. 
Que coi vol dir una clàusula que impedira a CiU i a la mesa rebutjar una proposició de Llei????Que us penseu que es el Parlament????
Vol dir que tenim un geni que vosaltres no teniu que es diu Alfons López Tena. 
Heu guanyat algun dels seus recursos judicials....mai?O es que al final mai n'ha presentat cap????
No entenc com pots defensar l'espanyolisme. Tu et fas dir catalana?
SI no caig de genollons quan algu pronuncia el sagrat nom del López, ja no soc catalana?????
No, catalana ho seràs diguis el que diguis i facis el que facis. El que passa és que es pot ser català estil López Tena o es pot ser català estil Vidalquadras, i tu és evident a quin grup de catalans pertanys.
Diana escrigué: (...) o es pot ser català estil Vidalquadras, (...)   Bé.... aquí discrepo... 
Doncs em sap greu per la teva imatge idealitzada de la catalanitat, però poca gent més ètnicament catalana que aquest home hi deu haver. Ara bé, mentalment és evident que està colonitzat.
Mentalment m'atreviria a dir que més que colonitzat és el colonitzador. De fet, mentalment hauria d'estar visquent a alguna ermita per allà al segle XV tot atemorint a noies (o nois) verges en nom de la santa inquisició.
Una cosa no treu l'altra. Com que mentalment està totalment colonitzat ara es dedica a colonitzar i a fer el paper de colonitzador.Com a persona, una nul·litat.